Document ID: 32005D0154

KOMISIJAS LĒMUMS
(2005. gada 18. februāris),
ar kuru groza Lēmumu 2003/760/EK, ar ko paredz īpašus nosacījumus, kas reglamentē Franču Polinēzijas izcelsmes zvejniecības produktu importu, attiecībā uz kompetentās iestādes noteikšanu un veselības sertifikāta paraugu
(izziņots ar dokumenta numuru K(2005) 356)
(Dokuments attiecas uz EEZ)
(2005/154/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū (1), un jo īpaši tās 11. panta 1. punktu,
tā kā:
(1)
Komisijas Lēmumā 2003/760/EK (2)“Département de la Qualité Alimentaire et de l’Action Vétérinaire (DQAAV) du Service de Développement Rural du Ministère de l’Agriculture et de l’Élevage” ir noteikta kā Franču Polinēzijas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām.
(2)
Pēc Polinēzijas administratīvo iestāžu pārstrukturēšanas par kompetento iestādi kļuvis “Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche”.
(3)
Šī jaunā iestāde spēj efektīvi pārbaudīt spēkā esošo noteikumu īstenošanu.
(4)
DQAAV sniedza oficiālu apliecinājumu par Direktīvā 91/493/EEK norādīto zvejniecības un akvakultūras produktu veterinārās pārbaudes un uzraudzības standartu izpildi un par tādu higiēnas prasību ievērošanu, kas līdzvērtīgas minētajā direktīvā noteiktajām.
(5)
Tādēļ attiecīgi jāgroza Lēmums 2003/760/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/760/EK groza šādi:
1)
Lēmuma 1. pantu aizstāj ar šādu:
“1. pants
“Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche” ir Franču Polinēzijas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām.”
2)
Lēmuma I pielikumu aizstāj ar šā lēmuma pielikuma tekstu.
2. pants
Šo lēmumu piemēro no 2005. gada 10. aprīļa.
3. pants
Šis lēmums ir adresēts dalībvalstīm.
Briselē, 2005. gada 18. februārī

Labels: 10
0
3
6
18